text: Arbejdsløse vil i off shore-branchen
  11 juni 2014 kl. 12.42
  Et arrangement, hvor ledige kan høre mere om off shore-branchen, er så populært, at jobcentrene har været nød til at lave ventelister til mødet.
  Ledige dagpenge- og kontanthjælpsmodtagere er blevet inviteret til at høre mere om arbejdslivet i den voksende off shore-branche. Og rigtig mange har sagt ja.
  - Der er plads til 100, og alle fire steder har vi ventelister, men jeg synes også, det er spændende firmaer, der kommer og fortæller om mulighederne i off shore-branchen, siger jobkonsulent i Jobcenter Sønderborg, Michael Sandager.
  Det er jobcentrene i de fire sønderjyske kommuner, der står bag arrangementet. På mødet onsdag var der blandt andet repræsentanter fra SEMCO Maritime A/S og Mærsk Training.
  Link til en fælles jobportal for offshorebranchen
  